cyanic-selkie/wikianc huggingface dataset:
Գովազդ
Օրենսդրական սահմանափակումներ
Սովորաբար գովազդը սահմանափակվում է ըստ ներկայացման ծավալի, միջոցի, վայրի և ժամանակի, արգելք է դրվում կեղծ, ոչ հավաստի, էթիկապես անընդունելի, ոչ պատշաճ գովազդի վրա։ Երբեմն գովազդ արտադրողների և տարածողների գործունեությունը լիցենզավորվում է։
Առանձին ապրանքների գովազդ
Շատ երկրներում օրենսդրությունն արգելում է առանձին ապրանքների (ալկոհոլային խմիչքներ, ծխախոտ) գովազդը առանց այն գրության նախազգուշացման, որ տվյալ ապրանքները վնասակար են առողջության համար։
Թաքնված գովազդ
Թաքնված է համարվում այն գովազդը, որը չի նշվում որպես այդպիսին, տեղադրվում է տեղեկատվական, խմբագրական կամ հեղինակային նյութի տեսքով, պարունակում է սպամ կամ այլ ոչ գովազդային տեղեկատվություն։ Լայն տարածում ունի թաքնված գովազդի տեխնոլոգիան, որը ներգործում է ենթագիտակցական մակարդակում (25-րդ կադր և այլ տարբերակներ)։
Շատ երկրներում թաքնված գովազդը արգելված է, սակայն դրա սահմանումը բարդ է, և պատժի պրակտիկան հայտնի չէ։
Գովազդային արշավներ
Գովազդային արշավները համալիր գովազդային միջոցառումների իրականացումն է նախօրոք մշակված հաջորդականությամբ, որը բարձրացնում է ապրանքի նկատմամբ հետաքրքրությունը և նպատակ ունի խթանելու ապրանքը շուկայում։Գովազդային արշավների պլանավորումը սկսվում է գովազդային գործունեության նպատակների որոշումից, որոնք պետք է համաձայնեցված լինեն կազմակերպության նպատակների հետ։ Շարունակական կապերը գովազդի միջոցով ավելացնում են ապրանքի ճանաչվածությունը և լավացնում դրա ընկալումը։ Գովազդային պլանի մշակման համար կիրառվում են մշակվող գովազդային միջոցառումների արդյունավետության գնահատում տարբեր ցուցանիշներով՝ տնտեսական և սոցիալ- հոգեբանական։ Տնտեսական արդյունք կարող է լինել շահույթի աճը, սոցիալ- հոգեբանական արդյունք որակական փոփոխություները։
Բաշկորտոստան (այլ կիրառումներ)
Բաշկորտոստան, կարող է վերաբերել՝
Դալաս (Սպարկերտի գավառ)
Գյուղը հայաբնակ էր։ 1880-ական թվականներին ուներ 10 տուն, իսկ 1907 թվականին 21 տուն հայ բնակիչ։
Դալասի հյուսիսային կողմում կա եկեղեցու ավերակների մնացորդներ ։
Ծանոթագրություններ
Կատեգորիա:Արևմտյան Հայաստանի գյուղեր
100 տարի անց
100 տարի անց, բրիտանական վավերագրական ֆիլմ, որի ռեժիսորը, սցենարիստը և պրոդյուսերը Ջոն Լեբոկն է ։ Ֆիլմը պատմում է պատմաբան, Լոնդոնում Կոմիտաս ինստիտուտի գործադիր տնօրեն Արա Սարաֆյանի աշխատանքի, 2015 թվականի ապրիլի 24-ին Հայոց ցեղասպանության 100-րդ տարելիցի կապակցությամբ Թուրքիայում հայերի, քրդերի և թուրքերի միջև երկխոսություն հաստատելու նրա ջանքերի մասին։ Ֆիլմը ներառում է Սելահաթին Դեմիրթաշի և Իսմայիլ Բեշիկչիի ելույթները։
Արտաքին հղումներ
Կատեգորիա:Թուրքիայում նկարահանված ֆիլմեր Կատեգորիա:Անգլերեն ֆիլմեր Կատեգորիա:Բրիտանական վավերագրական ֆիլմեր Կատեգորիա:Բրիտանական ֆիլմեր Կատեգորիա:2016 ֆիլմեր
Ժոզեֆ Պուլիցեր
Ժոզեֆ Պուլիտցեր (Joseph Pulitzer, ), ամերիկացի հրատարակիչ, լրագրող, «Դեղին մամուլի» հիմնադիրներից մեկը։
Կենսագրություն
Ժոզեֆ Պուլիտցերը ծնվել է 1847թվականի ապրիլի 10-ին հունգարական փոքրիկ Մակո քաղաքում՝ ապահովված ընտանիքում։ Հայրը հարուստ հրեա հացավաճառ էր, մայրը՝ կաթոլիկ գերմանուհի։ Սակայն շուտով նրա ընտանիքը տեղափոխվում է Բուդապեշտ, և ապագա ժուռնալիստը կրթություն է ստանում մասնավոր դպրոցում։ 17 տարեկան հասակում Պուլիտցերը երազում էր զինվորական կարիերայի մասին։ Նա միանգամից դիմել էր ավստրիական, ֆրանսիական և բրիտանական բանակին՝ զինվորագրվելու համար։ Պատանին տեսողության խնդիրներ ուներ, ինչի պատճառով էլ նրան երեք տեղում էլ մերժում են։ Երեք ձախողումները գուցե հիասթափեցնեին բոլորին և սպանեին բանակում ծառայելու ցանկությունը, սակայն ոչ Ջոզեֆ Պուլիտցերին։ Հետագայում նրան հաջողվեց ԱՄՆ-ում զինվորական ծառայության ընդունվել, և 1864 թվականին նա նավով Ամերիկա մեկնեց։ Ընդամենը մի քանի ամիս նավի վրա և երիտասարդ Պուլիտցերը հրաժարվում է իր բոլոր պատրանքներից։ Ասում են, որ նրա՝ ԱՄՆ-ի բանակում ծառայելուց հրաժարվելու ցանկությունը այնքան մեծ է եղել, որ այն ժամանակ, երբ նավը նոր էր հասնում Ամերիկայի ափերին, նա ցատկել է ջուրը և սկսել արագ լողալ դեպի ափ։ Այնուամենայնիվ նա ստիպված է լինում կռվել։ Նա ծառայում էր Նյու Յորքի առաջին հեծելազորային գնդում, որի հրամանատարը Կառլ Շուրցն էր, սակայն դա երկար չի տևում։ 1865 թվականին ավարտվեց քաղաքացիական պատերազմը, և նրան պարզապես հեռացրին ծառայությունից։
Պատերազմից հետո
Ժոզեֆ Պուլիցերը սկսում է թափառել ԱՄՆ-ի նահանգներով, այդ ընթացքում աշխատելով թե´ հովիվ, թե´ մատուցող, թե´ բեռնակիր, թե´ փաստաբանի օգնական։ 18-ամյա Պուլիտցերը չգիտեր, թե ինչով պիտի զբաղվի։ Իսկ Սենթ Լուիսում, որտեղ նա բնակություն էր հաստատել պատերազմից հետո, Եվրոպայից եկած էմիգրանտին դժվար ժամանակներ էին սպասվում։ Պուլիտցերը գերազանց տիրապետում էր գերմաներենին և ֆրանսերենին, բայց շատ քիչ անգլերեն գիտեր, իսկ առանց դրա աշխատանք գտնելը հեշտ չէր։ Սակայն Պուլիտցերը չի հուսահատվում և աշխատանքից հետո ազատ ժամանակը անցկացնում է քաղաքային գրադարանում՝ կատարելոգործելով իր անգլերենի իմացությունը, ինչպես նաև ուսումնասիրելով Ամերիկայի օրենքները։ Մի անգամ Սենտ Լուիսում նա պատահական հանդիպում է իր հրամանատար Կառլ Շուրցին, ով այդ ժամանակ «Westlche Post» գերմանական թերթի խմբագիրն էր, ով էլ Պուլիտցերին աշխատանքի է վերցնում որպես լրագրող։ Ահա հենց այստեղից էլ սկսվեց Ժոզեֆ Պուլիտցերի լրագրողական գործունեությունը։ 1867 թվականին Պուլիտցերը ամերիկյան քաղաքացիություն ստացավ, որից հետո շատ արագորեն դարձավ նշանավոր գործիչ՝ ինչպես տեղական քաղաքական ասպարեզում, այնպես էլ լրագրության մեջ։ 1869 թվականին նա ընտրվել է Միսսուրի նահանգի Օրենսդիր ժողովում, միևնույն ժամանակ աշխատել է որպես «Westliche Post» թերթի հատուկ թղթակից՝ նահանգի կոնգրեսում։ Նա հետագայում դարձավ Սենտ–Լուիսի ոստիկանության կոմիսար և լիբերալ- հանրապետական շարժման կողմնակից։ 1872 թ.-ին նշանակվել է քարտուղար լիբերալ-հանրապետական համագումարում, որտեղ Հորաս Գրիլը ընտրվել էր որպես նախագահի թեկնածու։ Ընտրություններին կուսակցության ձախողումից հետո, Պուլիտցերը միացավ դեմոկրատական կուսակցությանը։
Լրագրողական կարիերան
1871 թվականին Պուլիտցերը դարձավ «Westliche Post» թերթի համասեփականատերը, բայց 1873 թվականին վաճառեց իր մասնաբաժինը։ 1875 թ․ նա դարձավ Սահմանադրական ասամբլեայի անդամ։ Պուլիտցերը առաջարկ է ստանում աշխատել Վաշինգտոնում որպես իրավաբան, սակայն նա չի էլ սկսում այնտեղ աշխատել, քանի որ թերթի բիզնեսը լիովին կլանել էր նրան։ 1878 թ. Պուլիտցերը գնեց «St. Louis Dispatch» թերթը և սկսեց ձևափոխել թերթի բիզնես մոդելը։ Թերթը նա գնեց բավականին էժան գնով, բայց այդտեղ նա ներդրեց իր ամբողջ կարողությունը, որը բավականին համեստ գումար էր։ Այնուհետև նա գնեց նաև «St. Louis Post» թերթը և երկու թերթերը միավորեց «St. Louis Post Dispatch» անվան տակ։ Նա կրկնապատկեց թերթի տպաքանակը, ինչը եկամուտը հասցրեց 45 միլիոն դոլարի։ Հենց այս թերթում էլ նա առաջին անգամ փորձեց օգտագործել նոր ժուռնալիստիկայի տարրեր՝ ընթերցողների ավելի լայն շրջանակ ձեռք բերելու համար։ Նրա ամենակարևոր նորություններից էին թերթերի կանոնավոր արշավները տարբեր առիթներով՝ քաղաքական բացահայտումների և ճչուն վերնագրերի միջոցով։ Այդ արշավները բարձրացնում էին թերթերի շրջանառությունը, այն դարձնում ավելի մասսայական և զգալի եկամուտ բերում հրատարակչին։ Նա Սենտ Լուիսում պայքար էր սկսել կոռուպցիայի դեմ և այդ պատճառով շատ թշնամիներ էր ձեռք բերել։. Օրինակ, 1882 թվականին նա մի հոդված հրապարակեց, որում մեղադրել էր հայտնի դատախազին կաշառակերության մեջ։ Լուրջ վեճ ծագեց, իսկ արդյունքում Պուլիտցերը սպանեց դատախազին։ Նոր սկանդալ բռնկվեց, և նա ստիպված եղավ հեռանալ քաղաքից։ Պուլիտցերը առողջական խնդիրներ ուներ և որոշեց որոշ ժամանակով տեղափոխվել Եվրոպա՝ հանգստանալ թերթային պատերազմներից։ Սակայն, երբ 1883 թվականին նա կարճ ժամանակով կանգ առավ Նյու Յորքում, նրան այցելեց ֆինանսիստ Ջեյ Գուլդը, ով էլ առաջարկեց նրան գնել «World» օրաթերթը 346 հազար ԱՄՆ դոլարով։ Պուլիտցերը համաձայնեց և շատ շուտով թերթը դարձավ քաղաքում առաջատարներից մեկը։ Ի դեպ, Ժոզեֆ Պուլիտցերը դարձավ այն լրագրության հիմնադիրներից մեկը, որը նախատեսված էր բոլորի համար։ Երբ Պուլիտցերը գնեց «The New York world» թերթը, տպաքանակը չէր գերազանցում 15000–ը, իսկ արդեն 15 տարի անց՝ 1898 թվականին, տպաքանակը հասավ 1 մլն։ «The New York world» և «St. Louis Post Dispatch» թերթերը 20 միլիոն դոլարի եկամուտ բերեցին (համապատասխանում է ներկայիս 3 միլիարդ դոլարին)։
1885 թվականին Պուլիտցերը ընտրվեց Ներկայացուցիչների պալատում։ Հասնելով լիակատար հաջողությունների, Պուլիտցերը չհասցրեց ուրախանալ իր թերթերի հաղթանակներով։ 1887 թվականին, նա գրեթե կույր էր, և հրաժարվեց «The New York world» թերթի գլխավոր խմբագրի պաշտոնից։ Իսկ 1890 թվականին հրատարակիչը սկսեց նյարդային նոպաներ ունենալ և ընդհանրապես հեռացավ իր գործերից։ Հիվանդությունը արագընթաց զարգանում էր, և շուտով Պուլիտցերը չի կարողանում քայլել առանց օգնության։ Բացի այդ, նա զգայուն էր դարձել աղմուկի նկատմամբ։ Նա բուժվում էր երկրի լավագույն հիվանդանոցներում, բայց ոչինչ չէր օգնում։ Կյանքի վերջին տարիները նա ստիպված էր անցկացնել ձայնամեկուսիչ սենյակում կամ իր Նյու Յորքի առանձնատանը կամ «Ազատություն» անունով զբոսանավի վրա։ Պուլիտցերը մահացավ 1911 թվականի հոկտեմբերի 29-ին՝ իր զբոսանավի վրա՝ Չառլստոնում։
Ժոզեֆ Պուլիտցերը նորարար
Պուլիտցերը ընդգծում էր, որ իր թերթերը ուղղված են «բավարարելու հասարակ մարդկանց պահանջները, այլ ոչ թե հաստափոր դրամապանակներ ունենցողներինը»։ Շեշտադրում կատարվում էր մասսայական լսարան ձեռք բերելու համար։ Մեթոդները, որոնցով Պուլիտցերը հետաքրքրություն առաջացրեց իր թերթի հանդեպ պարզ էին ու կիրառական։ Նա թերթի էջերում համատեղում էր հոդվածներ քաղաքական կոռուպցիայի մասին, լրագրողական հետաքննություններ, կյանքի տարբեր բնագավառներից սենսացիաներ, մի քիչ հումոր և բավարար քանակությամբ գովազդ։ Ավելի ուշ նա սկսեց ավելացնել սպորտային նորություններ, կանաց նվիրված սյունակներ, վառ նկարազարդարումներ։ Նա սկսեց համագործակցել հայտնի նկարիչների հետ և դարձավ առաջին թերթը, որն սկսեց առաջին էջում տեղադրել քաղաքական ծաղրանկարներ։
Ս․ Միխայելովը նկարագրելով ամերիկյան մամուլը, մատնանշում է, որ Պուլիտցերը Ամերիկյան դեղին մամուլի հիմնադիրն է։ Գունային հատկանիշը ի սկզբանե ունեցել է բառացի իմաստ։ Դեղին իսկապես առաջին գույնը էր սև ու սպիտակ թերթի մեջ։ "New York World" դարձավ առաջին ամերիկյան թերթը, որ օգտագործեց գունավոր հատվածներ և կոմիքսներ գույներով։ «Դեղին լրագրությունը» տերմինը, իր ծագումը պարտական է Պուլիտցերյան նորարարություններին։ 1889 թվականից «The New York World" թերթի «Զվարճությունների» բաժնում տպագրվում էին նկարաշարեր։ Ամերիկացի նկարիչ Ռիչարդ Օուտկոլտը թերթի մի քանի համարներում տեղադրեց ազատ ոճի նկարներ տարբեր հումորային տեքստերով։ Այդ նկարների մեջ էր մի փոքրիկ տղա դեղին վերնաշապիկով։ Այս նկարները մեծ աղմուկ բարձրացրեցին Նյու Յորքում։ Քանի որ այդ տղայի նկարը տարբերվում էր մյուսներից իր արտաքինով, այս նկարը սկսեցին անվանել «դեղին տղա»։ Շուտով ազատ ոճի այդ նկարների ամբողջ շարքը սկսեց անվանվել «դեղին տղա»։ Հաջողությունից ոգևորված՝ շատ թերթեր սկսում են մտցնել հումորային նկարների շարք, որտեղ գլխավոր հերոսը դեղին երեխան էր։ 1896 թվականին «New-York Press»-ի խմբագիրը քննադատական մի հոդված է հրապարակում, որտեղ այս թերթերին անվանում է «դեղին մամուլ», որոնք չեն ամաչում այն միջոցներից, որոնք օգտագործում են ընթերցողներ ապահովելու համար։ Ահա հենց այստեղից էլ սկսեց շրջանառվել «դեղին մամուլ» արտահայտությունը։
Պուլիտցերն իր լրագրողներից պահանջում էր ոչ այնքան սենսացիա հայթայթելու ունակություն, որքան դա փոխանցելու կարողություն։ «Մահվան ստվերները», «Ահաբեկչություն Ուոլ Սթրիթում», «Փոքրիկ Լիզայի սիրեկանները», և նմանատիպ այլ վերնագրերով նա ուշադրություն էր գրավում։ Այս ամենը միասին դարձավ պուլիտցերյան նոր թերթային ոճ, ինչն էլ իր հերթին ավելի ուշ կոչվեց «նոր լրագրություն»։ Նա համարում էր, որ անիմաստ է անցել այն օրը, երբ իր թերթում չի հայտնվել որևէ սենսացիա։ Բայց ամենից վեր Պուլիտցերը դնում էր այսպես կոչված «խաչակրաց արշավանքի» մեթոդը (խմբագրական ուղղումներ, որոնք գրված էին ռեպորտաժի ձևով )։ «Բոլոր հանցագործությունները ապրում են ոչ այլ ձևով, քան գաղտնի, ջրի երես հանեք դրանք, նկարագրեք, տպեք այն թերթում և հասարակական կարծիքը վաղ թե ուշ իր մաքրող հատկությունը կդրսևորի»,- ասում էր Պուլիտցերը «խաչակրաց արշավանքների» մասին։ Այսպիսի փայլուն հոդված էր Նելլի Բլայի հոդվածը՝ Նյու Յորքի հոգեբուժական կլինիկաներից մեկի մասին։ Այնտեղ հայտնվելու համար լրագրողը շատ հաջող կերպով հոգեկան հիվանդ է ձևացել, և բժիշկը նրան «շիզոֆրենիա» էր ախտորոշել։ Իսկ մի քանի շաբաթ անց, երբ Նելլին «ապաքինվեց», նա գրեց մի հոդված, որտեղ բացահայտում էր, թե ինչպես են վերաբերվում հոգեկան հիվանդներին՝ պահում են ցուրտ տեղում, քաղցած և դաժան վերաբերմունք են ցուցաբերում։ Նրա թերթը ուղղված էր զանգվածային լսարանին։ Նա աշխատանքի էր հրավիրում մուլտիպլիկատորների, ովքեր պատրաստում էին քաղաքական բովանդակությամբ ծաղրանկարներ, և դրանք տեղադրում առաջին էջում, որպես յուրօրինակ պատկերային խմբագրական։
Հավանաբար քչերը գիտեն, Պուլիտցերի շնորհիվ է Նյու Յորքի հանրահայտ խորհրդանիշ Ազատության արձանը հայտնվել Նյու Յորքում։ Ֆրանսիայի ժողովուրդը արձանը նվիրել էր ամերիկյան ժողովրդին ի նշան բարեկամության։ Տարիների ընթացքում ազատության արձանը դարձավ ոչ միայն երկու ժողովուրդների բարեկամության նշան, այլև ազատության խորհրդանիշ։ Բայց արձանը ԱՄՆ տեղափոխելու գաղափարը ոգևորությամբ չընդունվեց և կառավարությունը հրաժարվեց ֆինանսավորել նախագիծը։ 1885 թ. Պուլիտցերը հերթական արշավը սկսեց՝ գումար հավաքել Ազատության արձանը Ֆրանսիայից Նյու Յորք տեղափոխելու համար։ Արդյունքում հավաքվեց 100.000 դոլար։ Եվ ազատության արձանը հայտնվեց Նյու Յորքում։
Կարմրան Կոչի
Կարմրան Կոչի, կարմրանազգիների ընտանիքի, կարմրան ցեղի բույս։
Նկարագրություն
Տերևաթափ թուփ է՝ մինչև 6 մ բարձրությամբ, որը հաճախ աճում է ծառանման, մոխրագույն կամ գորշամոխրագույն կեղևով։ Միամյա շիվերը ուղիղ են, հաստ, բաց դարչնագույն կամ կարմրադարչնագույն։ Տերևները լայն-ձվաձև են, մինչև 2 մմ երկարությամբ, ամուր հպված ճյուղերին, կղմինդրաձև դասավորված, կռճիկանման ծայրերով։ Ամռանը և աշնանը ծածկված են աղաշերտով, որը ամբողջ բույսին տալիս է կապտամոխրագույն գունավորում։ Ծաղկաողկույզները կողմնային են, վարդագույն, միայնակ, մինչև 4 սմ երկարությամբ, նստած կարճ կոթունների վրա։ Ծաղկապատը հասնում է մինչև 2,5 մմ երկարության, չոր, կաշվեկերպ է, շիկավուն, կիսաթափանցիկ, ձվաձև-նշտարաձև կամ լայն գծանման կեռիկավոր։ Ծաղիկը 4 անդամանի է, բաժակը 1 մմ երկարությամբ, օվալաշեղանկյուն մասնիկներով։ Պսակաթերթիկները վարդագույն կամ հարդագույն են, մինչև 2 մմ երկարությամբ։ Ենթավարսանդային սկավառակը 4 մասանի է, գրեթե խաչաձև, մուգ գույնի։ Փոշանոթները սպիտակ են կամ բաց դեղնավուն։ Վարսանդը ունի կոնաձև սերմնարան և 3-4 բլթականի սռնակ։ Տուփիկը մինչև 5 մմ երկարություն ունի, բաց դեղնավուն է և պարունակում է մինչև 15 սերմ, որոնք գագաթին փուփուլիկ ունեն։
Ժոզեֆ Պուլիցեր
Ժոզեֆ Պուլիտցերը նորարար
Սոցիոլոգիական հետազոտությունները պարզում են, որ Նյու Յորքում յուրաքանչյուր երկրորդը գնում էր թերթի կիրակնօրյա համարը։ Հաշվի առնելով այս փաստը՝ Պուլիտցերը թերթն առավել հետաքրքիր է դարձնում։ Նրա մեջ ներառում է ժամանցային տեղեկատվություն, գրական նյութեր, ծաղրանկարներ և իլյուստրացիաներ։ 1893-ին նա կիրակնօրյա համարի հետ հրատարակում է նաև գունավոր ներդիր, որը տպագրության լուրջ աճին է նպաստում։ Նրա հաշվարկները կապված ներդիրի հետ ճիշտ են լինում։ Արդեն առաջին երեք ամիսներում տպաքանակը երեք անգամ ավելանում է և հասնում 250 հազարի։ Տպագրվում էր նաև երեկոյան համարներ։ Կապված թերթի տպագրության հետ առաջ է գալիս նոր մասնագիտություն՝ ղեկավար-մենեջեր։ Նրա պարտականության մեջ էր մտնում միայն թերթի հրատարակման հարցերով զբաղվելը։
Կարմրան Կոչի
Տարածվածություն
Բնական պայմաններում տարածված է Կովկասում, Միջին Ասիայում, Իրանում, Հայաստանում հանդիպում է Արարատյան դաշտում, Վայքում և Մեղրիում, որտեղ աճում է նախալեռնային և ստորին լեռնային գոտիներում, ծովի մակերևույթից մինչև 1600 մ բարձրության վրա։
Ժոզեֆ Պուլիցեր
Ժոզեֆ Պուլիտցերը նորարար
Նոր ժուռնալիստիկայի սկզբունքները արագորեն յուրացվում է ամերիկյան մամուլի կողմից։ Պուլիտցերի հաջողությունը շատերին է գրավում։ 1898-ին The New York World-ի տպաքանակը հասնումէ 1 միլիոնի։ Լրագրության նոր սկզբունքները օգտագործվում են Դետրոյիթի, Չիկագոյի և ԱՄՆ-ի շատ այլ քաղաքների հրատարակիչների կողմից։
Արտաքին հղումներ
Կատեգորիա:1847 ծնունդներ Կատեգորիա:1911 մահեր Կատեգորիա:Ամերիկացի լրագրողներ Կատեգորիա:ԱՄՆ-ի հանրապետական կուսակցության անդամներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:Ամերիկացի գործարարներ Կատեգորիա:Ամերիկացի հրատարակիչներ Կատեգորիա:ԱՄՆ-ի քաղաքական գործիչներ
Համանիշ
Համանիշները մոտ իմաստ ունեցող բառերն են։ Համանիշները հոմանիշ բառերի մի ենթատեսակն են և կոչվում են նաև հարաբերական հոմանիշներ։
Ի տարբերություն նույնանիշ բառերի՝ համանիշները կարող են ունենալ իմաստային տարբերություններ։ Օրինակ՝
բ. աստիճանական տարբերություններ - զեփյուռ - քամի - փոթորիկ
գ. ոճական տարբերություններ - ուտել - խժռել
Ծանոթագրություններ
Կատեգորիա:Բառագիտություն Կատեգորիա:Հայոց լեզու
Աղրիչայ (գետ)
Աղրիչայ, գետ Ադրբեջանում, Ալազանի ձախ վտակը։ Երկարությունը 134 կմ է, ավազանը` 1810 կմ²։ Սկիզբ է առնում Մեծ Կովկասի հարավային լանջերից, 3200 մ բարձրությունից։ Հոսում է Ավթարանի հովտով։ Ընդունում է Կիշչայ, Մուրդար և այլ վտակներ։ Ջրի տարեկան միջին ծախսը 3.85 մ³/վրկ է (գետաբերանում), առավելագույնը` 41.4 մ³/վրկ, տարեկան հոսքը` 121.3 մլն. մ³։ Աղրիչայի և նրա վտակների ջրերն օգտագործվում են ոռոգման համար։
Ծանոթագրություններ
Կատեգորիա:Ադրբեջանի գետեր
Լեինա (գյուղ, Տահկուռաննա շրջան)
Լեինա (Leina), գյուղ Էստոնիայի Պյարնումաա նահանգի Տահկուռաննա շրջանում։
2011 թվականի տվյալներով գյուղում բնակվում էր 47 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Տահկուռաննա շրջանի բնակավայրեր Կատեգորիա:Էստոնիայի գյուղեր
Ուդարնոե (գյուղ, Բելոգորսկի շրջան)
Ուդարնոե (Ударне, Boçala), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Բոչալա։
2001 թվականի տվյալներով Ուդարնոե գյուղում բնակվում էր 398 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բելոգորսկի շրջանի բնակավայրեր Կատեգորիա:Ուկրաինայի գյուղեր
Աղջադաղի լեռնաշղթա
Աղջադաղ, լեռնաշղթա Կիլիկիայում, Սեբաստիա քաղաքից հարավարևելյան, Դերսիմի արևելյան կողմում՝ Մալաթիայի և Զեյթունի միջև ։
Ծանոթագրություններ
Կատեգորիա:Կիլիկիայի լեռնաշղթաներ
Ակնախառ (գետակ)
Ակնախառ, գետակ Սևանա լճի ավազանում։ Սկիզբ է առնում Հայաստանի Գեղարքունիքի մարզի Զոլաքար գյուղից հարավ, Վարդենիսի հյուսիսային լանջերից և թափվում է Սևանա լիճ։ Երկարությունը մոտ 15 կմ է ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Սևանա լճի ավազանի գետեր
Լեինա (գյուղ, Պիհտլա շրջան)
Լեինա (Leina), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 2 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Պիհտլա շրջանի բնակավայրեր Կատեգորիա:Էստոնիայի գյուղեր
(5988) Գորոդնիցկի
(5988) Գորոդնիցկի (Gorodnitskij), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,682254 ա. մ., առավելագույնը մոտենում է 2,2621 ա. մ. հեռավորության վրա և հեռանում 3,1024 ա. մ. ։ Արեգակի շուրջ մեկ ամբողջական պտույտ է կատարում 1604,53 երկրային օրվա ընթացքում, իր ուղեծրով շարժվելով միջինում 0,224365 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,9° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վիպոլզովո (գյուղ, Վյազեմսկի շրջան)
Վիպոլզովո (Выползово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
1918 թվականը Հայաստանում
Հետևյալ ցանկը ներառում է Հայաստանում 1918 թվականին կատարված նշանակալի իրադարձությունները։
Ծանոթագրություններ
Կատեգորիա:1918 Եվրոպայում Կատեգորիա:1918 ըստ երկրի Կատեգորիա:1918 Ասիայում Կատեգորիա:20-րդ դարի տարեթվեր Հայաստանում Կատեգորիա:1910-ականները Հայաստանում Կատեգորիա:1918 Հայաստանում
Սանտալներ
Սանտալներ, ժողովուրդ Հնդկաստանում։ Բնակվում են հիմնականում Բենգալիայի հարավում, ինչպես նաև Բենգալիայի արևմտյան նահանգներում և Օրիսայում։ Ընդհանուր թիվը՝ մոտ 7,4 միլիոն։ Լեզուն լանտալին է, պատկանում է մունդա լեզուներին։ Դավանում են հնդուիզմ, տարածված է նաև զանազան ոգիների (անտառի, լեռան) պաշտամունքը։ Հասարակական կարգում պահպանվել են նախնադարյան համայնական հարաբերությունների վերապրուկներ։ Զբաղվում են հիմնականում հողագործությամբ, նաև՝ որսորդությամբ ու հավաքչությամբ։ Շատերն աշխատում են ձեռնարկություններում, պլանտացիաներում, ածխահանքերում, նավահանգիստներում։
Վուլկանոդոն
Բնութագիր
Վուլկանոդոնը ունի ոչ մեծ չափեր, նրա երկարությունը կազմում է 6.5 մետր, իսկ բարձրությունը մարդու հասակից մի փոքր բարձր՝ մոտ 1.9 մետր։ Ունի երկար պարանոց և պոչ, որոնք համարժեք են նրա մարմնին։ Նա պատկանում է խոտակեր մողեսների դասին՝ որոնց սննդի հիմնական բաղադրիչներն են տերևները, խոտերը և մյուս բուսատեսակները, որոնք նա կուլ է տալիս, որովհետև ատամները ծամելու ընդունակ չէին։ Վուլկանոդոնը բնակվում էր Հարավային Աֆրիկայում (Զիմբաբվե), մոտ 208-201 միլիոն տարի առաջ։
Հայտնագործում
Վուլկանոդոնին նկարագրել է հնէաբան Մայքլ Ռաատը՝ Վիտվաթերսրանդյանանի համալսարանից 1972 թվականին։ Սկզբնական շրջանում Վուլկանոդոնը դասվում էր ամենակերների շարքին՝ իր ատամներիի կառուցվածքի շնորհիվ, որոնք գտնվել էին պեղումների ժամանակ։ Ավելի ուշ պարզվել էր, որ նրա ատամները պատկանել են ուրիշ մողեսի։ Դրանից հետո Մայքլ Ռաատը իր նկարագրության մեջ շտկեց իր իսկ սխալը։ Սխալը նա կատարել էր վզի և գլխի բացակայության պատճառով։
Գրականություն
Կատեգորիա:Դինոզավրեր Կատեգորիա:Զաուրոպոդներ Կատեգորիա:Աֆրիկայի դինոզավրեր Կատեգորիա:Յուրայի դարաշրջանի դինոզավրեր
Մաիլսոն Լիմա
Մաիլսոն Լիմա Դուարտե Լոպես (Mailson Lima Duarte Lopes, ), պրոֆեսիոնալ ֆուտբոլիստ, որը որպես հարձակվող խաղում է «Արարատ-Արմենիա»-ում։ Ծնվել է Նիդերլանդներում։ Մեկ հանդիպում անցկացրել է Կաբո-Վերդեի ազգային հավաքականում։
Ակումբային կարիերա
Մաիլսոնը Նիդերլանդերի ֆուտբոլի առաջին դիվիզիոնում իր առաջին ելույթն ունեցել է 2017 թվականի ապրիլի 27-ին «Fortuna Sittard» ակումբի կազմում՝ խաղալով «RKC Waalwijk» ակումբի դեմ ։
2018-ի հունվարին «Dordrecht»-ում, որտեղ Մաիլսոնը 16 հանդիպում է անցկացրել առաջնությունում և դարձել հինգ գոլի հեղինակ, կարճ ժամանակ անց ստորագրել է մեկուկես տարվա պայմանագիր՝ ռումինական «Viitorul Constanța» թիմի հետ պայմանագիրը ևս երկու տարով երկարաձգելու հնարավորությամբ ։
2019 թվականի փետրվարի 26-ին Լիման պայմանագիր է կնքել «Արարատ-Արմենիա» ՖԱ-ի հետ ։ 2021 թվականի հունվարին «Dibba Al-Hisn»-ին միանալու նպատակով « Արարատ-Արմենիա »-ից հեռանալուց հետո Լիման «Արարատ-Արմենիա» վերադարձավ 2021 թվականի հուլիսի 6-ին ։
Միջազգային կարիերա
Լիման իր առաջին պրոֆեսիոնալ ելույթն ունեցել է 2018 թվականի հունիսի 1-ին Կաբո-Վերդեի ֆուտբոլի ազգային հավաքականի կազմում՝ Ալժիրի դեմ ընկերական խաղում հաղթանակ տանելով 3։ 2 հաշվով ։
Անձնական կյանք
Մաիլսոնը Ռոնալդու Լիմա Դուարտե Լոպեսի ավագ եղբայրն է։
Նվաճումներ
«Viitorul Constanța»
«Ararat-Armenia»
Արտաքին հղումներ
Կատեգորիա:Դորդրեխտի ֆուտբոլիստներ Կատեգորիա:Ֆորտունա Սիտարդի ֆուտբոլիստներ Կատեգորիա:Հոլանդացի ֆուտբոլիստներ Կատեգորիա:Ֆուտբոլիստներ Կատեգորիա:Արարատ-Արմենիայի ֆուտբոլիստներ
Օրացիո Ջենտիլեսկի
Օրացիո Ջենտիլեսկի (Orazio Gentileschi Lomi,), իտալացի նկարիչ վաղ բարոկկոյի շրջանում։
Կյանք և արվեստ
Օրացիոն իրավամբ համարվում է լավագույն և տաղանդավոր նկարիչ։ Նա եղել է Կարավաջոյի աշակերտը։ Նկարիչը կրթություն ստացել է եղբորից և հորեղբորից՝ ընդգծված ֆլորենտական մաներիզմի ոգով։ Ջանտիլեսկին 1580 թվականին գնում է Հռոմ, որտեղ նկարում է որմնանկարներ Վատիկանի գրադարանի համար։ 1600-ական թվականներին զբաղվել է Սուրբ սեղանի նկարազարդումներով։ Հետո միանում է մի խումբ նկարիչների և դառնում Կարավաջոյի աշակերտը։ Վերջինիս ոճին գումարում է նաև տոսկանյան դպրոցի գունագեղությունը։
Ջենովա եղած ժամանակաշրջանից (1621—1623) և փարիզյան շրջանից (1623 կամ 1624) ոչ մի նկար չի պահպանվել։ 1625 թվականից մինչև մահը նկարիչն ապրում է Անգլիայում և զբաղեցնում է Չարլզ I Ստյուարտի արքունիքում որպես պալատական նկարիչ։ Նկարում է մոնումենտալ կտավներ և կատարում դեկորատիվ աշխատանքներ Գրինվիչի պալատում։ Կյանքի վերջին տարիներին կրկնօրինակել է իր մի շարք նախկին կտավները։
Արտաքին հղումներ
Կատեգորիա:Իտալացի նկարիչներ Կատեգորիա:17-րդ դարի իտալացի նկարիչներ
Սենտ Մարգերիտ դե Լոժ
Սենտ Մարգերիտ դե Լոժ (Sainte-Marguerite-des-Loges), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 192 մարդ, բնակչության խտությունը` 17.70 մարդ/կմ²։ Բնակավայրը զբաղեցնում է 10.85 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։
Աշխարհագրություն
Գտնվում է Փարիզ քաղաքից 160 կմ արևմուտք, Կան քաղաքից` 50 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 133 աշխատունակ (15-64 տարեկան) բնակիչ, որոնցից ակտիվ էին 91-ը, իսկ ոչ ակտիվները` 42։ Ակտիվության ցուցանիշը կազմում է 68,4 %։ 91 աշխատունակ մարդկանցից աշխատել է 82 անձ (46 տղամարդ և 36 կին)։ Գործազուրկ են եղել 9 անձ (5 տղամարդ և 4 կին)։ 42 անաշխատունակներից 15-ը եղել են աշակերտներ կամ ուսանողներ, 19-ը` թոշակառուներ, իսկ 8-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լյուիս Լոպես
Լյուիս Լոպես Մարմոլ (Lluís López Mármol, ), իսպանացի ֆուտբոլիստ, կենտրոնական պաշտպան։ Հանդես է գալիս «Էսպանյոլ» ֆուտբոլային ակումբի կազմում։
Ակումբային կարիերա
Լյուիս Լոպեսը միացել է «Էսպանյոլի» մանկապատանեկան թիմին 2005 թվականին ։ 2015 թվականի հունիսի 4-ին հրավիրվել է երիտասարդական թիմref>, իսկ հուլիսի 9-ին հայտնվել հիմնական թիմի մինչմրցաշրջանային հայտացուցակի մեջ ։
Երիտասարդական թիմի կազմում նա իր դեբյուտը նշել է 2015 թվականի օգոստոսի 23-ին Սեգունդա B-ի շրջանակներում կայացած «Լիեդա ՖԱ»-ի դեմ խաղում, որն ավարտվել է 1-0 հաշվով՝ կատալոնական թիմի հաղթանակով ։ Թիմի կազմում իր առաջին գոլը խփել է հոկտեմբերի 4-ին «Վալենսիա Մեստալիա ՖԱ»-ի դեմ խաղում։ Այդ հանդիպումն ավարտվել է ոչ-ոքի՝ 1-1 հաշվով ։
2018 թվականի հուլիսի 6-ին իսպանացի ֆուտբոլիստը երկարաձգել է թիմի հետ գործող պայմանագիրը մինչև 2022 թվականը և հրավիրվել է հիմնական թիմ 2019-20 մրցաշրջանին մասնակցելու համար ։ Հիմնական թիմի կազմում Լոպեսը իր նորամուտի հանդիպումն անցկացրել է նոյեմբերի 1-ին Կոպա դել Ռեյի շրջանակներում կայացած «Կադիսի» դեմ խաղում ։ Նա այդ խաղում փոխարինել է Նալդոյին։ Լա Լիգայի շրջանակներում իսպանացին իր առաջին հանդիպումն անցկացրել է 2019 թվականի հունվարի 19-ին «Էյբարի» դեմ խաղում, որն ավարտվել է 3-0 հաշվով։
Հաջորդ տարվա հունվարի 30-ին Լյուիս Լոպեսը մինչև մրցաշրջանի ավարտը վարձակալական հիմունքներով տեղափոխվել է Սեգունդա Դիվիզիոնում հանդես եկող «Տեներիֆե ՖԱ» ։
Արտաքին հղումներ
Կատեգորիա:1997 ծնունդներ Կատեգորիա:Մայիսի 5 ծնունդներ Կատեգորիա:Իսպանացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Էսպանյոլի ֆուտբոլիստներ
Ժիբուռն
Ժիբուռն (ֆր.՝ Gibourne), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն-Ժան դ'Անժելի շրջանում։ Մտնում է Մատա կանտոնի կազմի մեջ։
Համայնքի INSEE կոդ՝ 17176։
Բնակչություն
Համայնքի բնակչությունը 2010 թվականին կազմում էր 472 մարդ։
Արտաքին հղումներ
Կատեգորիա:Ֆրանսիայի համայնքներ
Դաշտ (Սպարկերտի գավառ)
Դաշտ, գյուղ Արևմտյան Հայաստանում, Բիթլիսի վիլայեթի Սպարկերտի գավառակում։ Գտնվում էր Կռան գյուղից 2-3 կմ արևելք։
Եղել է զուտ հայաբնակ գյուղ։ XIX դարի վերջին ուներ 40 տուն հայ բնակիչ։
Բնակիչների հիմնական զբաղմունքը երկրագործություն, անասնապահություն և այգեգործությունն էր։
Դաշտը եղել է գրչության կենտրոն։ XIV-XVII դարերում մի քանի ավետարան է գրվել։ Գյուղն ուներ Ս. Սարգիս և Ս. Հակոբ հայկական եկեղեցիներ։
Գյուղն ավերվել է առաջին համաշխարհային պատերազմի տարիներին։ Բնակչության փոքր մասը բռնի ուժով մուսուլմանացվել է ։
Ծանոթագրություններ
Կատեգորիա:Արևմտյան Հայաստանի գյուղեր
Գայա Վերնոյ
= Կենսագրություն = Անրի Վերնոյի դուստրը եգիպտագետ և գրող Վերոնիկ Սեդրոյի (ծնված 1958 թվականի ապրիլի 7-ին) հետ ամուսնությունից (1989 թ.), որից նա ամուսնալուծվել է 2000 թվականին։ Գայա Վերնոյը հայտնի դարձավ լեյտենանտ Քրիստել դա Սիլվայի դերով «Քենդիս Ռենուար» հեռուստասերիալում։ Որպես դերասանուհի իր առաջին քայլերը նա արել է 2009 թ.։
2006-2008 թվականներին սովորել է «Կինոդերասան» ծրագրով Ֆլորանի դասընթաց դպրոցում, որը Ֆրանսիայի ամենահեղինակավոր թատերական դպրոցներից մեկն է, այնուհետև թռավ Նյու Յորք, որտեղ երկու տարուց ավել սովորեց դերասանական վարպետություն։ Նա Ֆրանսիա է վերադարձել 2011 թվականին ։ Գայա Վերնոյը, բացի ֆրանսերենից, վարժ տիրապետում է անգլերենին և տիրապետում է իսպաներենի և արաբերենի հիմնական գիտելիքներին ։
= Ֆիլմագրություն = 2013՝ Զվարճալի ընտանիք (ֆր.՝ Drôle de famille !)՝ Վիրջինիա։
2013-2017 և 2021՝ Քենդիս Ռենուար (ֆր.՝ Candice Renoir)՝ լեյտենանտ Քրիսթել դա Սիլվա։
= Ծանոթագրություններ =
= Արտաքին հղումներ =
Կատեգորիա:Անձինք այբբենական կարգով Կատեգորիա:Ֆրանսահայ դերասաններ Կատեգորիա:1989 ծնունդներ Կատեգորիա:Դերասաններ այբբենական կարգով Կատեգորիա:Ֆրանսիացիներ Կատեգորիա:Կինոդերասաններ
Ուլյանովկա (գյուղ, Բելոգորսկի շրջան)
Ուլյանովկա (Ульяновка, Sultan Saray), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Սուլտան-Սարայ։
2001 թվականի տվյալներով Ուլյանովկա գյուղում բնակվում էր 480 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բելոգորսկի շրջանի բնակավայրեր Կատեգորիա:Ուկրաինայի գյուղեր
Վիլյամ Սթայրոն
Վիլյամ Սթայրոն (William Styron, ), ամերիկացի գրող, մի շարք հեղինակավոր գրական պարգևների, այդ թվում՝ Պուլիտցերյան մրցանակի դափնեկիր ։ Ամենահայտնի երկերն են «Պառկիր խավարում» («Lie Down in Darkness»), «Նաթ Թրնըրի խոստովանությունները» («The Confessions of Nat Turner») և «Սոֆիի ընտրությունը» («Sophie's Choice») վեպերը, «Տեսանելի խավար» («Darkness Visible») հիշողությունների գիրքը։
Կենսագրություն
Փոլին Մարգրեթի ու Վիլյամ Քլարք Սթայրոնի որդին ՝ ապագա գրողը, ծնվել է Վիրջինիա նահանգի Նյուփորթ Նյուզ քաղաքի պատմական շրջանում՝ Հիլտոն Վիլիջում ։ Հասակ է առել Հարավում և խորամուխ է եղել նրա պատմության մեջ։ Վիլյամի ծննդավայրից հարյուր կիլոմետրից էլ պակաս հեռավորության վրա է գտնվում այն վայրը, որտեղ ծավալվել են Նաթ Թրնըրի գլխավորած ստրուկների ապստամբության իրադարձությունները, իրադարձություններ, որոնք նա տարիներ անց արտացոլել է բուռն վեճերի առիթ տված իր նշանավոր վեպում։
Քրայստչըրչի դպրոցն ու քոլեջ ընդունվելուն նախապատրաստող կրթօջախն ավարտելուց հետո Սթայրոնն ընդունվել է Դեյվիդսոն քոլեջ, անդամակցել Phi Delta Theta կրթական եղբայրությանը։ Պատանության տարիներին շատ է ընթերցել, և Հարավի գրողներից նրա վրա խոր ազդեցություն են գործել հատկապես Ֆոլքներն ու Թոմաս Վուլֆը ։ 1943 թվականից ուսումը շարունակել է Դյուք համալսարանում, ընդգրկվել U.S. Navy and Marine Corps V-12 ծրագրում, որի նպատակն էր արագացված կարգով, քաղաքացիական մասնագիտությանը զուգընթաց, բանակի ու նավատորմի սպայի մասնագիտություն տալ ներգրավված երիտասարդներին։ Համալսարանում սովորելու տարիներին՝ 1944-1946 թվականների միջակայքում Սթայրոնն իր առաջին պատմվածքներն է հրատարակել բուհի գրական ամսագրում ։ Երկրորդ համաշխարհային պատերազմի ավարտին ծառայել է բանակում, այնուհետև՝ 1947 թվականին ավարտել է Դյուքի համալսարանը՝ ստանալով անգլերենի և գեղարվեստի բակալավրի որակավորում ։ Ոչ տևական մի ժամանակամիջոց McGraw-Hill հրատարակչատանն աշխատելուց հետո ամբողջովին նվիրվել է գրական աշխատանքի։ 1951 թվականին լույս է ընծայել իր առաջին վեպը՝ «Պառկի'ր խավարում» («Lie Down in Darkness»)-ը, որն արժանացել է գրաքննադատների ու ընթերցողների ջերմ ընդունելությանը, ինչպես նաև՝ Rome Prize մրցանակի՝ Հռոմի ամերիկյան ակադեմիայի և արվեստների ու գրականության ամերիկյան ակադեմիայի կողմից։
1950-ական թվականների սկզբներին ապրել է Եվրոպայում, որտեղ 1953 թվականին նաև նրա եռանդուն ջանքերով հիմնադրվել է Paris Review ամսագիրը ։
1967 թվականին լույս է տեսել Սթայրոնի «Նաթ Թրնըրի խոստովանությունները» (The Confessions of Nat Turner) վեպը՝ տեղիք տալով բուռն բանավեճերի և գրողին բերելով Պուլիտցերյան մրցանակ ,: Վեպը հետագայում բազմիցս վերահրատարակվել է, թարգմանվել ու լույս ընծայվել ևս քսան լեզուներով ։ Գլխավոր հերոսը՝ ստրուկների ապստամբության առաջնորդ Նաթ Թրնըրը, պատկերված է իբրև բոլոր սպիտակամորթների նկատմամբ ատելությամբ լցված անձնավորություն, նաև կրոնական ֆանատիկոս, որին հետապնդում են 18-ամյա ճերմակամորթ գեղեցկուհի Մարգրեթին բռնաբարելու տեսիլքները (նա ի վերջո սպանում է աղջկան)։ Սևամորթ գրողները սուր քննադատության են ենթարկել վեպը, գրողին մեղադրել ռասիզմի, պատմական փաստերն անտեսելու մեջ։ ԽՍՀՄ-ում այդ երկը երկար տարներ չի հրատարակվել, իսկ «Литературная газета»-ն տպագրել է մարքսիստ Հերբերտ Ապտեկերի գրախոսությունը, որտեղ Սթայրոնը մեղադրվում է «ժողովրդական հերոսի կերպարը» աղավաղելու մեջ ։
Ոչ միանշանակ արձագանք է առաջ բերել (այս անգամ արդեն հրեաների շրջանում) գրողի հաջորդ խոշոր երկը ևս՝ «Սոֆիի ընտրությունը» վեպը (1979 թ.), որտեղ պատմվում է ֆաշիստական համակենտրոնացման ճամբարի տառապանքների բովով անցած ու ողջ մնացած երիտասարդ մի լեհուհու մասին, ում հրեա սիրեկանը մեղադրում է, թե ինչո՝ւ է ողջ մնացել։ 1983 թվականին այդ վեպն էկրանավորվել է, և գլխավոր հերոսուհու՝ Սոֆիի դերը լավագույնս կատարելու համար Մերիլ Սթրիփն արժանացել է «Օսկար» կինոմրցանակի։ Էկրանավորվել է նաև Սթայրոնի «Shadrach» պատմվածքը (1998 թվականին. ի դեպ, ֆիլմի ռեժիսորներից մեկը գրողի դուստրն է՝ Սյուզաննա Սթայրոնը)։ Հիշատակման է արժանի նաև այն փաստը, որ «Սոֆիի ընտրությունը» վեպի հիման վրա գրվել է օպերա, որը ներկայացվել է Լոնդոնի Քովենտ Գարդենում, Բեռլինի Deutsche Oper-ում, Վաշինգտոնի Ազգային օպերայում ։
Սթայրոնի վերջին վեպը՝ «Մարտիկի ուղին», որի վրա նա ընդհատումներով աշխատել է շուրջ տասը տարի, լույս է տեսել 2001 թվականին ։
Համբավավոր գրողը մահացել է 2006 թվականի նոյեմբերի 1-ին՝ 81 տարեկան հասակում։ Հուղարկավորվել է Մասաչուսեթս նահանգի Դյուքս գավառի Վայնյարդ Հեյվն քաղաքի Վեստ Չոփ գերեզմանատանը ։
Պարգևներ
Սենթ Լուիսի գրական մրցանակ՝ Սենթ Լուիսի գրադարանների ընկերակցության կողմից
Prix mondial Cino Del Duca
Ֆրանսիայի Հանրապետության «Պատվո լեգեոնի» շքանշան և այդ շքանշանի սպայի կոչում ։
Արտաքին հղումներ
Կատեգորիա:Ամերիկացի գրողներ Կատեգորիա:Պուլիտցերյան մրցանակակիրներ Կատեգորիա:20-րդ դարի ամերիկացի վիպասաններ Կատեգորիա:21-րդ դարի ամերիկացի վիպասաններ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:20-րդ դարի վիպասաններ Կատեգորիա:Թոքաբորբից մահացածներ Կատեգորիա:Ամերիկացի տղամարդ վիպասաններ Կատեգորիա:Ամերիկայի արվեստների և գիտությունների ակադեմիայի անդամներ
Սերգիևսկոե (Ադըղեա)
Սերգիևսկոե (Сергиевское, Сергиевскэр ), գյուղ Ռուսաստանի Դաշնության Ադըղեայի Հանրապետության Գիագինսկայայի շրջանի կազմում։
Բնակչություն
Բնակչությունը թվականի տվյալներով կազմում է  մարդ։
Արտաքին հղումներ
Կատեգորիա:Ադըղեայի Գիագինսկայայի շրջանի բնակավայրեր Կատեգորիա:1883 թվականին հիմնադրված բնակավայրեր
Ռիմաս Տումինաս
Ռիմաս Տումինաս (Rimas Tuminas, ), ռեժիսոր, ՌԴ պետական մրցանակի դափնեկիր (1999), Վախթանգովի թատրոնի գեղարվեստական ղեկավար (2007 թվականից)։
Կենսագրություն
Տումինասը ծնվել է 1952 թ. հունվարի 20-ին, Կելմ քաղաքում (Լիտվա), լիտվացի հոր և ռուս մոր ընտանիքում։ 1970 - 1974 թթ. սովորել է Լիտվայի կոնսերվատորիայում։ Ավարտել է ԳԻՏԻՍ-ի ռեժիսորական ֆակուլտետը։ Առաջին բեմադրությունը՝ «Հունվարը» ըստ Յ. Ռադիչկովի պիեսի։ 1994-1999 թթ. Լիտվայի պետական ակադեմիական դրամատիկական թատրոնի գլխավոր ռեժիսոր։
1990 թվականին հիմնադրել է Վիլնյուսի փոքր թատրոնը։ Գոգոլի "Ռևիզոր"-ի հայտնի բեմականացումից հետո հրավեր ստացավ ղեկավարելու Վախթանգովի թատրոնը, որի հետ հյուրախաղեր է ունեցել աշխարհի տարբեր երկրներում, այդ թվում՝ Հայաստանում։ Նշանակալի բեմադրություններից են՝ Գրիբոյեդովի "Խելքից պատուհաս" և Չեխովի "Քեռի Վանյան": Արժանացել է Ոսկե դիմակ մրցանակի։
Արտաքին հղումներ
Կատեգորիա:Ռուս թատերական ռեժիսորներ Կատեգորիա:ՌԴ պետական մրցանակի դափնեկիրներ Կատեգորիա:ՌԴ պետական մրցանակի դափնեկիրներ գրականության և արվեստի բնագավառում Կատեգորիա:Պատվո շքանշանի ասպետներ (Ռուսաստան) Կատեգորիա:Ռուսաստանի թատերական արվեստի ինստիտուտի շրջանավարտներ
Վլադիսլավ Տկաչով
Վլադիսլավ Իվանովիչ Տկաչով, ֆրանսիացի, ավելի վաղ խորհրդային, ղազախ շախմատիստ։ 1996 թվականից՝ գրոսմայստեր։ 2007 թվականի դասական և կայծակնային շախմատի Եվրոպայի չեմպիոն։
Արտաքին հղումներ
Կատեգորիա:Նոյեմբերի 9 ծնունդներ Կատեգորիա:1973 ծնունդներ Կատեգորիա:Շախմատիստներ
Air Van Airlines
Air Van Airlines, 2003 թվականին Հայաստանում գրանցված ավիաընկերությունը, որը գործունեությունը դադարեցրել է 2005 թվականին ։ Air Van Airlines-ը դադարեցնել է գործունեությունը, երբ Հայաստանի քաղաքացիական ավիացիայի կոմիտեն չերկարաձգեց ընկերության օդային օպերատորի վկայականը։ Ընկերությունը շահագործել է երկու B747-200 և DC-10 չարթերային ուղիներ  ։
Air-Van ավիաընկերությանը արգելվել է վայրէջք կատարել Շվեյցարիայում և Բելգիայում։
Ծանոթագրություններ
Կատեգորիա:Հայկական ավիաընկերություններ
Լեիպստե
Լեիպստե (Leipste), գյուղ Էստոնիայի Պյարնումաա նահանգի Սաառդե շրջանում։
2011 թվականի տվյալներով գյուղում բնակվում էր 86 մարդ։
Իտալական երաժշտության ձայնագրման արդյունաբերության ֆեդերացիա
Իտալական երաժշտության ձայնագրման արդյունաբերության ֆեդերացիա (FIMI) (Federazione Industria Musicale Italiana), իտալական կազմակերպություն, որը վերահսկում է երաժշտության ձայնագրման հետ կապված բոլոր ոլորտները։ Հիմնվել է 1992 թվականին, Associazione Fonografici Italiani (AFI) կազմակերպության կազմաքանդումից հետո։ 2011 թվականին FIMI-ը իրենից ներկայացնում է 2500 ընկերություններ, որոնք աշխատում են շոու-բիզնեսի ոլորտում։
Սկսած 1995 թվականից FIMI-ը նաև հրապարակում է իտալական պաշտոնական երաժշտական ալբոմների չարթեր, իսկ 1997 թվականից նաև սինգլների պաշտոնական չարթեր։ 2008 թվականի հունվարի 1-ից CD-սինգլների վաճառքների անկման հետ կապված, կազմակերպությունը փոխեց ֆիզիկական կրիչների վաճառքների չարթը ներբեռնվող երգերի չարթի, որը հիմնված էր ինտերնետից օրինական ներբեռնումների տվյալների վրա։
2010 թվականի հուլիսին կազմակերպության նախագահը դարձավ Էնցո Մացան։
Սինգլներ
Սինգլները հավաստագրվում են 1999 թվականից սկսած ։
Արտաքին հղումներ
Կատեգորիա:Հիթ-շքերթներ Կատեգորիա:Իտալիայի մշակույթ
Հովհաննես Տերզնցի
Հովհաննես Տերզնցի (1540-ական թթ., հավանաբար՝ Բաղեշի Սալնաձոր գավառում - մահվան թվականն անհայտ), հայ տպագրիչ, մատենագիր, քահանա։
Մինչև 1570-ական թթ. վերջը բնակվել է Ամիդ քաղաքում, ապա որդու՝ Խաչատուրի հետ մեկնել Հռոմ։ Այստեղ թարգմանել է Գրիգոր XIII պապի մշակած նոր տոմարի ուղեցույցը, 1584 թվականին տպագրել այն (որդու և Սուլթանշահ Աբգարյան Թոխաթեցու օգնությամբ) «Տօմար Գրիգորեան յաւիտենական» վերնագրով։ 1586-1587 թվականներին Վենետիկում պատվիրել է հայկական նոր տպատառեր և Ջուան Ալբերտիի տպարանում լույս ընծայել Սաղմոսարան, որը հայ հին տպագրության կարևոր նմուշներից է (պատմական արժեքավոր աղբյուրներ են գրքի հիշատակարանները) ։ 1587 թվականին Մարսելում հայերենի է փոխադրել միջնադարյան Եվրոպայում տարածված «Պատմութիւն Փարէզի և Վեննայի» (հրատարակված 1966 թ.) ասպետական սիրավեպը։ Ենթադրվում է, որ Հովհաննես Տերզնցին կաթոլիկ գործիչ Ղոփուզենց Հովհաննես Տերզնո եպիսկոպոսն է (մահացած 1630 թ.)։
Ծանոթագրություններ
Կատեգորիա:Հայ տպագրիչներ Կատեգորիա:Հայ մատենագիրներ Կատեգորիա:Հայ քահանաներ
Արոսենի Կուզնեցովի
Արոսենի Կուզնեցովի, վարդազգիների ընտանիքի, արոսենիների ցեղի տերևաթափ թուփ բույս։
Նկարագրություն
Ծաղիկները սպիտակ են, հավաքված անկանոն հովանոցներում։ Պտուղները խոշոր են, կարմիր (հետագայում ստանում են կապտավուն երանգ)։ Ծաղկում է հունիս-հուլիս ամիսներին, պտուղները հասունանում են օգոստոս-սեպտեմբերին։
Տարածվածություն
Տարածված է Կովկասում։ Հայաստանում հանդիպում է Տաշիրի, Ստեփանավանի, Թումանյանի, Ապարանի, Արագածի շրջաններում և Սևանի ավազանում։
Գեղարդի շրջակայքում, Խոսրովի անտառում, Վայքում, ստորինից մինչև վերին լեռնային գոտիներում, հատկապես հարավային, չոր լանջերում, 1600-2300 մետր բարձրությունների վրա։
Կիրառություն
Որպես դեկորատիվ բույս, խորհուրդ է տրվում լայնորեն օգտագործել կանաչապատման և անտառապատման բնագավառում։ Էկոլոգիական խումբը՝ XI: Մշակության հավանական շրջանները՝ 1-32 :
FIFA 13
FIFA 13-ը համակարգչային խաղ է, որը հրատարակել է Electronic Arts ընկերությունը 2012 թ.-ին սպորտային սիմուլյատոր ժանրով։ Մշակել է Electronic Arts-ի դուստր ձեռնարկություն՝ կանադական EA Canada-ն։ Խաղը Եվրոպայում թողարկվել է 2012 թվականի սեպտեմբերի 27-ին, իսկ ԱՄՆ-ում նույն թվականի սեպտեմբերի 24-ին։
Արտաքին հղումներ
Կատեգորիա:2012 տեսախաղեր Կատեգորիա:Windows տեսախաղեր Կատեգորիա:IOS խաղեր
Վիսլայա Պոլյանա
Վիսլայա Պոլյանա (Вислая Поляна), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը վերջին գրանցված տվյալներով կազմում էր 617 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Տերբունսկի շրջանի բնակավայրեր
Անդրեա Սանտա Կրուս
Անդրեա Սանտա Կրուս (Santa Cruz), Բոլիվիայի և Պերուի պետական ու քաղաքական գործիչ, մարշալ։
Եղել է Իսպանիայի թագավորական բանակի գնդապետ։ 1820 թ. անցել է անկախության համար պայքարողների կողմը, կռվել է Խուան Սան Մարնոյի - Ս․ Բոլիվարի բանակներում։ 1829 - 1839 թթ. Բոլիվիայի պրեզիդենտն էր։ Անցկացրել է մի շարք վարչաֆինանսական ռեֆորմներ, ուժեղացրել կենտրոնական իշխանությունը։ Օգտվելով Պերուում մղվող երկպառակտչական պայքարից՝ ներխուժել է Պերու ու իրեն հռչակել Պերուի ու Բոլիվիայի կոնֆեդերացիայի (որը կազմալուծվել է Չիլիի հարձակման հետևանքով) պրոտեկտոր (1836—39)։ 1843 թվականին Սանտա Կրուսը փորձել է վերստին գրավել իշխանությունը Բոլիվիայում, սակայն պարտվել է և վտարանդվել Ֆրանսիա։
Ծանոթագրություններ
Կատեգորիա:Պերուի հեղափոխականներ Կատեգորիա:Բոլիվիայի նախագահներ Կատեգորիա:Պերուի նախագահներ Կատեգորիա:Բոլիվիայի հեղափոխականներ Կատեգորիա:Պերուի քաղաքական գործիչներ Կատեգորիա:Անձինք նամականիշերի վրա
Ուկրաինկա (գյուղ, Բելոգորսկի շրջան, Ղրիմ)
Ուկրաինկա (Українка, Töben Eli), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Տուբենկոյ, Ուկրաինսկոե։
2001 թվականի տվյալներով Ուկրաինկա գյուղում բնակվում էր 96 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Բելոգորսկի շրջանի բնակավայրեր Կատեգորիա:Ուկրաինայի գյուղեր
Իսումի
Իսումի (いすみ市), քաղաք Ճապոնիայում, մտնում է Տիբա պրեֆեկտուրայի կազմի մեջ։ Քաղաքի տարածքը կազմում է 157.50 կմ², բնակչությունը 2014 թվականի տվյալներով կազմում է 39048 մարդ։ Բնակչության խտությունը հավասար է 247.92 մարդ/կմ²։
Աշխարհագրական դիրք
Քաղաքը գտնվում է Հոնսյու կղզիում, որն էլ գտնվում է Ճապոնիայի Տիբա պրեֆեկտուրայում։ Նրա հետ մեկտեղ այնտեղ են գտնվում նաև Կացուրա քաղաքը և Իտինոմիա գյուղը ։
Բնակչություն
Իսումի քաղաքի բնակչությունը տարբեր թվականներին.
Միխաել Շուլտե
Միխաել Շուլտե (Michael Schulte, ), գերմանացի հեղինակ-կատարող, երգիչ, կիթառահար, գործիքավորող։
2011 թվականին նա «Գերմանիայի ձայնը» ընտրական շոուում զբաղեցրել է երրորդ տեղ, իսկ 2018 թվականի փետրվարին հայտարարվել է Եվրատեսիլ 2018 մրցույթի Գերմանիայի ներկայացուցիչը։ Մրցույթում զբաղեցրել է չորրորդ տեղը ։
Կենսագրություն
Ըստ Միխաել Շուլտեի պատմածի՝ մինչև 11 տարեկանը նա իր ընտանիքի հետ ապրել է Հյուսիսային Գերմանիայի Լինդաունիս գյուղում (Lindaunis), որը հայտնի է իր բացվող երկաթուղային կամրջով դեպ Շլյայի ծովախորշ ։ Յոթ տարեկանում նա առաջին անգամ ձեռքն է վերցրել կիթառ, հետո սովորել է նվագել դաշնամուր, իսկ երգել փորձել է, երբ սկսել է խոսել։ Հայրը նրան սովորեցրել է առաջին ակորդները ։ Իր սեփական երգերը նա սկսել է գրել 10 տարեկանից։ Երբ նա եղել է 11 տարեկան, ընտանիքը տեղափոխվել է Ֆլենսբուրգի մոտ գտնվող Դոլերուպ կոմունա, որտեղ Միխաելը սկսել է հաճախել դանիական գիմնազիա։ 2009 թվականին հասունության վկայական ստանալուց հետո նա անցել է այլընտրանքային քաղաքացիական ծառայության։ Երաժշտությունը միշտ առաջնային է եղել նրա կյանքում, դրա համար նա փորձել է փորձարկել իրեն փողոցային երաժշտի դերում, բայց ոչ այնտեղ, որտեղ շատերը կարող էին հեշտությամբ ճանաչել նրան, այլ Էկերնֆյորդե քաղաքում  ։
Հայտնիության նա հասել է համացանցի շնորհիվ։ 2008 թվականի փետրվարի 4-ին Շուլտեն գրանցել է իր ալիքը YouTube-ի կայքում և միանգամից տեղադրել է տեսահոլովակ բարբադոսցի երգչուհի Ռիհաննայի առաջին սինգլի՝ «Umbrella»-ի քավեր տարբերակը։ Ոգեշնչված անսպասելի հաջողություններով՝ Միխաելը շարունակել է ստեղծագործել վեբ-տեսախցիկների օգնությամբ և համացանցում հրապարակել է իր սեփական գործիքավորմամբ աշխատանքները՝ աստիճանաբար ձեռք բերելով ճանաչում ։
2011 թվականի ամռանը Կիլի շաբաթվա ընթացքում Շուլտեն համերգի ժամանակ երգել է հանրահայտ իռլանդացի կիթառիստ և երգիչ Ռի Գարվիի հետ, որը գերմանական Reamonn փոփ-ռոք խմբի մենակատարն է ։
Ռի Գարվին եղել է «Գերմանիայի ձայնի» առաջին մրցաշրջանի ընտրական փուլի կազմակերպիչներից (2011-2012), որտեղ բացի նրանից եղել են Nena-ն, Կսավյեր Նայդուն և The BossHoss-ը ։ Հենց Ռի Գարվին էլ Միխաելին հրավիրել է մասնակցելու այդ մրցույթին։ Շուլդեն սկզբում գլխավորել է մրցույթը, բայց արդյունքներով զբաղեցրել է երրորդ տեղը ։ Եզրափակիչ շոուի ժամանակ բրիտանացի փոփ երաժիշտ Էդ Շիրանի հետ դուետը դարձել է, Միխաելի խոստովանությամբ, նոր ստեղծագործական գաղափարների մարմնավորում։ Շիրանը և Շուլտեն ոչ միայն արտաքնապես են նման միմյանց, այլև ներքուստ նրանք մոտ են իրենց երաժշտական նախասիրություններում ։
Իր YouTube-յան ալիքում Շուլտեն տեղադրել է տեսանյութեր տարբեր երգիչների հետ, օրինակ Մաքսիմ Գիզինգերի հետ հրապարակել է ավստրալիացի երգչուհի Գոտյեի «Somebody That I Used to Know» երգի քավեր տարբերակը և այլն   ։
Գերմանիայից «Եվրատեսիլ»-ին մասնակիցների մրցութային ընտրության կազմակերպիչը ավանդաբար հանդիսանում է ARD հեռուստաընկերության և ռադիոընկերության ասոցիացիան։ 2018 թվականի փետրվարի 22-ին Առաջին ալիքով հեռարձակվել է «Մեր երգը Լիսաբոնի համար» ծրագիրը, որին մասնակցել են վեց դիմորդներ։ Նորացված կանոնների համաձայն՝ քվեարկությունը հավասարապես կազմված էր երեք արդյունքներից՝ դիտորդների քվեարկություն, միջազգային ժյուրի և «Եվրատեսիլ»-ի փորձագետներ։ Երեք վարկանիշային խմբերից յուրաքանչյուրից Միխաել Շուլտենը «You Let Me Walk Alone» բալլադ երգը կատարելու համար ստացել է 12 միավոր, որը նվիրված է կյանքից հեռացած հորը ։
Անկախ երգի մրցույթի արդյունքների, որոնք հայտնի կդառնան 2018 թվականի մայիսի 12-ին, Միխաել Շուլտեն ներառվել է նոյեբերյան ակումբային շրջագայության ծրագրում, որոնք տեղի են ունենալու 2018 թվականի նոյեմբերին Գերմանիայի խոշոր քաղաքներում՝ Մյունխեն, Քյոլն, Համբուրգ, Բեռլին ։
2018 թվականի մարտի 14-ի դրությամ, նրա YouTube-յան ալիքի բաժանորդագիրների թիվը հասել է 209 հազարի, իսկ դիտումների քանակով 51 միլիոնից ավելին է ։
Ալբոմներ
(Փակագծերում նշված է թողարկման ամսաթիվը)
Արտաքին հղումներ
Կատեգորիա:Գերմանացի երգիչներ Կատեգորիա:Գերմանացի կոմպոզիտորներ Կատեգորիա:Կիթառահարներ Կատեգորիա:«The Voice» հեռուստաշոուի մասնակիցներ Կատեգորիա:21-րդ դարի երգիչներ
Սոլվատացում
Սոլվատացում ( լատ․ solvo-լուծում եմ), լուծիչի մոլեկուլների և լուծված նյութի մոլեկուլների (իոնների) փոխազդեցությունը (կապվելը միմյանց)։ Սոլվատացված են նաև հեղուկում ուռչած պինդ նյութերը և բարձրդիսպերսված հեղուկ համակարգերում (զոլեր, էմուլսիաներ, լատեքսներ և այլն) մանրացված նյութերը։ Երբ լուծիչը ջուրն է, սոլվատացումը կոչվում է հիդրատացում։ Սոլվատացման հետևանքով առաջանում են հաստատուն կամ փոփոխական բաղադրության մոլեկուլային խմբեր կամ քիմիական միացություններ՝ սոլվատներ (ջրի դեպքում՝ հիդրատներ)։ Սոլվատացվող մոլեկուլների (իոնների) շուրջն ստեղծվում են լուծիչի մոլեկուլներից բաղկացած սոլվատային թաղանթներ։ Տարբերում են առաջնային և երկրորդային սոլվատացում։ Առաջնային սոլվատացումը նյութը մոլեկուլների (իոնների), լուծիչի և նրանց հարող մոլեկուլների փոխազդեցությունն է։ Առաջնային սոլվատացված մասնիկների փոխազդեցությունը լուծիչի ավելի հեռու գտնվող մասնիկների հետ կոչվում է երկրորդային սոլվատացում։ Լրիվ սոլվատացման ժամանակ լուծիչի բոլոր մոլեկուլները գտնվում են լուծված նյութի մոլեկուլների (իոնների) ուժային դաշտում, այսինքն ընդգրկված են սոլվատային թաղանթներում։ Սոլվատացումը փոխում է լուծույթի թերմոդինամիկական և այլ հատկությունները։ Սոլվատացմամբ են պայմանավորված լուծույթների և բարձրդիսպերսված հեղուկ համակարգերի կայունությունը, էլեկտրոլիտային դիսոցումը բևեռային լուծիչներում, բազմաթիվ քիմիական ռեակցիաների ընթացքում և այլն։ Երբեմն սոլվատացման հետևանքով տեղի է ունենում լուծված նյութի և լուծիչի դարձելի կամ ոչ դարձելի փոխանակային քայքայում, որը կոչվում է սոլվոլիզ (ջրի դեպքում՝ հիդրոլիզ)։ Սոլվատացում կարող է տեղի ունենալ նաև, երբ նյութը կլանում է հեղուկի գոլորշիներ։
Կատեգորիա:Քիմիական պրոցեսներ